ການໂຄສະນາຫາສຽງ ໃນມຽນມາ ແມ່ນໂອກາດແຫ່ງ ຄວາມເບີກບານມ່ວນຊື່ນ (ເບິ່ງວີດີໂອລາວ/ອັງກິດ)
ການ​ຊຸມນຸມ​ໂຄສະນາ​ຫາ​ສຽງ​ເລືອກ​ຕັ້ງ​ ແມ່ນຖື​​ເປັນ​ໂອກາດ​ ສະ​ເຫລີ​ມສະຫລອງ ​ແລະ​ມ່ວນ​ຊື່ນຂອງຊາວມຽນມາ ທີ່ຫາກໍໄດ້ຮັບເສລີພາບ ໃນດ້ານນີ້ໃໝ່ໆ
ການເລືອກຕັ້ງບັ້ນພິເສດຂອງມຽນມາໃນເດືອນເມສາ ຄືເດືອນໜ້ານີ້ ແມ່ນເປັນການເລືອກຕັ້ງເອົາບ່ອນນັ່ງສໍາລັບຜູ້ແທນສຽງສ່ວນນ້ອຍ ຢູ່ໃນສະພາແຫ່ງຊາດແລະສະພາຂົງເຂດ ແຕ່ມັນ ກໍບໍ່ໄດ້ເຮັດໃຫ້ຄວາມກະຕືລືລົ້ນທີ່ລົ້ນ ໄຫລອອກມາ ສໍາລັບພວກນັກການເມືອງທີ່ມີຊື່ສຽງທີ່ສຸດຂອງປະເທດນັ້ນ ຫລຸດນ້ອຍລົງໄປແຕ່ຢ່າງໃດ ຝຸງຊົນກຸ່ມໃຫຍ່ໆ ແລະນັກຂ່າວຈໍານວນ ຫລວງຫລາຍ ແລະແມ່ນແຕ່ພວກນັກທ່ອງທ່ຽວຕ່າງປະເທດ ກໍພາກັນຕິດຕາມເບິ່ງ ທ່ານນາງ ອອງ ຊານ ຊູຈີ ແລະພວກສະໜັກທີ່ມີຊື່ສຽງໂດ່ງດັງຄົນອື່ນໆອີກ ຜູ້ສື່ຂ່າວວີໂອເອ Danielle Bernstein ສົ່ງລາຍງານມາ ຈາກນະຄອນຢາງກຸ້ງ ຊຶ່ງທອງປານຈະນໍາມາສະເໜີທ່ານ ໃນອັນດັບຕໍ່ໄປ ບັນດາຝຸງຊົນທີ່ຂຶ້ນອົກຂຶ້ນໃຈທັງຫລາຍໄດ້ໄປເຕົ້າໂຮມກັນ ເປັນຈໍານວນຫລາຍໝື່ນຄົນ ຢູ່ ທົ່ວມຽນມາໃນເດືອນນີ້ ເພື່ອເຊຍໃຫ້ກໍາລັງໃຈແກ່ທ່ານນາງ ອອງ ຊານ ຊູຈີ ຜູ້ທີ່ພວກເຂົາ ເຈົ້າພາກັນເອີ້ນຢ່າງຮັກແພງແລະນັບຖື ວ່າ ແມ່ ຊູ ນັ້ນ ພຽງເມື່ອນຶ່ງປີກວ່າໆກ່ອນໜ້ານີ້ ທ່ານນາງ ອອງ ຊານ ຊູຈີ ຍັງຖືກກັກ ບໍລິເວນຢູ່ເລີຍ ມາບັດນີ້ ການມີໜ້າຂອງທ່ານນາງໃນການອອກໂຄສະນາຫາສຽງເລືອກຕັ້ງ ແມ່ນເປັນອີກຮ່ອງຮອຍນຶ່ງຂອງການປ່ຽນແປງຢ່າງວ່ອງໄວ ຢູ່ໃນປະເທດທີ່ເຄີຍຖືກກົດຂີ່ໂດຍການປົກຄອງຂອງຝ່າຍທະຫານມາເປັນເວລາຫລາຍກວ່າ 60 ປີ ການຊຸມນຸມໂຄສະນາຫາສຽງເລືອກຕັ້ງນັ້ນ ຖືເປັນໂອກາດສະເຫລີມສະຫລອງແລະມ່ວນຊື່ນ ພັກສັນນິບາດແຫ່ງຊາດເພື່ອປະຊາທິປະໄຕຂອງທ່ານນາງ ອອງຊານ ຊູຈີ ໄດ້ສົ່ງອະດີດນັກໂທດການເມືອງທີ່ມີຊື່ສຽງຫລາຍຄົນເຂົ້າແຂ່ງຂັນ ເຊັ່ນນາຍ Zeya Thaw ນັກຮ້ອງເພງ ທໍານອງ ຮິບຮອບ ຊື່ດັງ ບັນດານັກຂ່າວ ພາກັນເອົາຂ່າວການເລືອກຕັ້ງ ດ້ວຍຄວາມກະຕືລືລົ້ນນໍາ ເສລີພາບທີ່ໄດ້ຮັບໃໝ່ໆນັ້ນ ນາງ ເມ ຫເວ່ ນັກຂ່າວແລະຊ່າງພາບວີດີໂອທ້ອງຖິ່ນຄົນນຶ່ງກ່າວວ່າ ການໂຄສະນາຫາສຽງແບບນີ້ແມ່ນຄິດບໍ່ເຖິງເລີຍເມື່ອ 18 ເດືອນກ່ອນ ນາງກ່າວວ່າ ຫລາຍໆ ຄົນຖືກດຶງດູດໃຫ້ເຂົ້າມາຮ່ວມ ຍ້ອນພາບການຊຸມນຸມທີ່ໜ້າຕື່ນເຕັ້ນນັ້ນ ນາງເວົ້າວ່າ: ເຖິງແມ່ນຫລາຍຄົນຈະຮູ້ສຶກຕື່ນເຕັ້ນໃນເລຶ່ອງນີ້ກໍຕາມ ແຕ່ບາງຄົນກໍຍັງມີຄວາມລະມັດ ລະວັງ ທີ່ຈະເວົ້າລົມກັບສື່ມວນຊົນຈາກຕ່າງປະເທດນັ້ນຢູ່ ດັ່ງຊາຍຄົນນີ້ ທີ່ກ່າວວ່າ: ຊື່ສຽງອັນໂດ່ງດັງຂອງທ່ານນາງ ອອງ ຊານ ຊູຈີ ໄດ້ເຮັດໃຫ້ຕຶກ ສູນກາງພັກຂອງທ່ານນາງ ກາຍ ເປັນຈຸດໝາຍທີ່ພວກນັກທ່ອງທ່ຽວ ນິຍົມກັນໄປເບິ່ງແລະຢ້ຽມຢາມ ພວກມາຢ້ຽມຢາມຫລາຍຄົນ ເຊັ່ນ ນາງ Francine ນັກທ່ອງທ່ຽວ ຊາວຝຣັ່ງ ກ່າວວ່າ ພວກເຂົາເຈົ້າ ຮູ້ສຶກປະທັບໃຈຢ່າງເລິກຊຶ່ງ ນໍາ ເລຶ່ອງລາວຂອງທ່ານນາງ ອອງ ຊານ ຊູຈີ ລາວເວົ້າວ່າ: ຢ່າງໃດກໍດີ ເຖິງແມ່ນໄດ້ມີຮ່ອງຮອຍທີ່ຊັດເຈນຕ່າງໆຂອງການປະຕິຮູບກໍຕາມ ແຕ່ທ່ານ U Nyan Win ຜູ້ຈັດການຝ່າຍໂຄສະນາຫາສຽງເລືອກຕັ້ງຂອງພັກ NLD ກໍຍັງມີຄວາມວິຕົກກ່ຽວກັບຄວາມຍຸຕິທໍາຂອງການປ່ອນບັດນັ້ນຢູ່ ຊຶ່ງທ່ານກ່າວວ່າ: ພວກກໍາກັບນໍາການເລືອກຕັ້ງຂອງພັກ NLD ກ່າວວ່າ ພວກເຂົາເຈົ້າຫວັງວ່າ ຊື່ສຽງແລະ ພະລັງອໍານາດດາລາຂອງທ່ານນາງ ອອງ ຊານ ຊູຈີ ແລະ ການຕິດຕາມເບິ່ງຢ່າງໃກ້ຊິດ ຂອງນາໆຊາດນັ້ນ ຈະຊ່ວຍຄໍ້າປະກັນໃຫ້ມີ ການເລືອກຕັ້ງທີ່ຂາວສະອາດໄດ້